Καρμπονάρα με κρέμα γάλακτος και μπέικον
Ένας Ιταλός δεν θα καταδεχόταν να φάει την «ελληνική» καρμπονάρα, αλλά εμείς ας μην την αφορίσουμε, πριν δοκιμάσουμε την εκδοχή του Βασίλη Καλλίδη, που μας γυρίζει στα παλιά.
1 πακέτο (500 γρ.) σπαγκέτι, 1 1⁄2 φλιτζ. τσαγιού ψιλοκομμένες φέτες καπνιστό μπέικον, 2 φλιτζ. τσαγιού κρέμα γάλακτος με 35% λιπαρά, 1 φλιτζ. τσαγιού τριμμένο τυρί γκούντα, 2 κουτ. σούπας ελαιόλαδο, αλάτι, φρεσκοτριμμένο πιπέρι
Για να ετοιμάσουμε την καρμπονάρα με κρέμα γάλακτος και μπέικον βράζουμε τα σπαγκέτι αλ ντέντε, σε άφθονο αλατισμένο νερό που κοχλάζει, σύμφωνα με τις οδηγίες της συσκευασίας. Τα στραγγίζουμε και τα ανακατεύουμε με το ελαιόλαδο, για να μην κολλήσουν.Ζεσταίνουμε σκέτη μια φαρδιά και ρηχή κατσαρόλα, μέχρι να κάψει, και ψήνουμε εκεί το μπέικον, για 10 λεπτά, μέχρι να ροδίσει καλάΧαμηλώνουμε τη φωτιά, ρίχνουμε την κρέμα γάλακτος και ανακατεύουμε, μέχρι να πάρει βράση.Προσθέτουμε τα σπαγκέτι, το τυρί, λίγο αλάτι και μπόλικο πιπέρι και ανακατεύουμε για 3-4 λεπτά, μέχρι να δέσει η σάλτσα. Σερβίρουμε αμέσως.
Ζυμαρικά,Κρέμα Γάλακτος,Μπέικον